Document ID: 31999R1226

31999R1226
L 154/46
SLUŽBENI LIST EUROPSKE UNIJE
UREDBA KOMISIJE (EZ) br. 1226/1999
od 28. svibnja 1999.
o odstupanjima koja će se odobriti za statistiku osigurateljnih usluga
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ, Euratom) br. 58/97 od 20. prosinca 1996. o strukturnim poslovnim statistikama (1), kako je zadnje izmijenjena Uredbom (EZ, Euratom) br. 410/98 (2), a posebno njezin članak 12. stavak x.,
budući da:
(1)
Uredbom (EZ, Euratom) br. 58/97 utvrđen je zajednički okvir za izradu statistike Zajednice koja se odnosi na strukturu, djelatnost, rezultate i konkurentnost sektora osiguranja unutar Zajednice.
(2)
Trebalo bi odobriti odstupanja koja se odnose na statistiku osigurateljnih usluga.
(3)
Mjere predviđene u ovoj Uredbi u skladu su s mišljenjem Odbora za statistički program,
DONIJELA JE OVU UREDBU:
Članak 1.
U skladu s člankom 11. Uredbe (EZ, Euratom) br. 58/97, odstupanja od osobina iz Popisa A Priloga 5. toj Uredbi navedena su u Prilogu ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 28. svibnja 1999.

Labels: 4
2
19
18
15